
Vec: Informácie pre rodičov, denný tábor – leto 2026

Vážení rodičia, 
ďakujeme za vašu dôveru a prihlásenie vášho dieťaťa do denného tábora v CVČ - JUNIOR, Banská Bystrica. 
Denný tábor začína v pondelok podľa príslušného dátumu. Príchod detí je každý deň od 7.15 hod. do 8.00 hod. do priestorov Centra mladých (CM-ko), Tajovského 25, Banská Bystrica. Vstup je cez vnútroblok Obchodnej akadémie a Gymnázia J. G. Tajovského. https://cvcjunior.sk/centrum-mladych/ 
Rodičia privedú v pondelok svoje dieťa osobne, odovzdajú dieťa vedúcemu. Ukončenie denného programu a odovzdanie detí rodičom je od 15.30 do 16.30 hod., prípadne podľa programu, alebo dohody. 
Podľa programu deti budú väčšinu času tráviť mimo priestorov CM-ka, v prírode, na vychádzkach, výletoch, v múzeách a pod. Program denného tábora na nasledujúci deň vám vždy upresnia vedúci. Presun skupiny bude zabezpečovaný pešo, MHD, autobusom, vlakom alebo zmluvným autobusom. 
Organizátor si vyhradzuje právo na zmenu programu denného tábora v odôvodnených prípadoch, najmä z dôvodu nepriaznivého počasia, organizačných, bezpečnostných alebo ekonomických okolností, vrátane prípadných zmien cien vstupov a služieb. 
V takýchto prípadoch organizátor zabezpečí primeranú náhradnú aktivitu alebo úpravu programu.

Všeobecné pokyny: 
Prosíme priniesť deťom prezuvky, pri nepriaznivom počasí pršiplášť a dieťa obliecť podľa aktuálneho počasia (pokrývka hlavy, mikina...). 
Osobné veci odporúčame zabaliť do ruksaku. V prípade návštevy plavárne alebo kúpaliska je potrebné, aby si dieťa so sebou prinieslo plavky, uterák, opaľovací krém, malú deku, plávacie pomôcky a pod. Prosíme vás, aby ste svoje dieťa obliekali pohodlne a primerane počasiu. 
V prípade, že vaše dieťa spôsobí materiálnu škodu, bude ju rodič povinný uhradiť. Nedávajte deťom cenné veci. Za stratu cenných vecí a mobilných telefónov CVČ - JUNIOR nezodpovedá. 

Stravovanie:  obed pre vaše dieťa zabezpečuje CVČ – JUNIOR podľa miesta programu. Odporúčame pribaliť  desiatu a nápoj v umelohmotnej fľaši. V priebehu dňa je zabezpečený pitný režim.
Poistenie: počas pobytu je vaše dieťa poistené základným úrazovým poistením.  
Cena: poplatok za týždenný pobyt zahŕňa poistenie, stravu, materiál na činnosť, náklady na program, cestovné a pedagogický dozor.
Prihlásenie dieťaťa a poplatok: prihlášku nájdete na https://cvcjunior.sk/detske-tabory-2/  
Vyplnenú prihlášku pošlite na e-mailovú adresu: z.bursova@juniorbb.sk, alebo na poštovú adresu: CVČ – JUNIOR, Tajovského 30, 974 09 Banská Bystrica. Po obdržaní prihlášky Vám bude oznámené zaregistrovanie dieťaťa do DT a pridelený variabilný symbol.
Poplatok za denný tábor uhraďte do 10 dní od pridelenia variabilného symbolu, ktorý dostanete na základe doručenej prihlášky, číslo účtu: SK04 8180 0000 0070 0040 6395. Variabilný symbol použite na identifikáciu platby.
Storno poplatky:
· 8 a viac dní pred nastúpením na tábor – vrátená celá suma za tábor,
· 7 dní až 1 deň pred nastúpením na tábor – storno poplatok je vo výške 10 €,
· Ak dieťa nenastúpi na tábor bez predchádzajúcej informácie o nenastúpení na tábor, storno poplatok je vo výške 100% z celkovej sumy za tábor.

V prípade naplnenia kapacity v čase zaslania prihlášky do DT vás o tomto budeme informovať, príp. vám bude ponúknuté miesto náhradníka. 
Tešíme sa na vaše deti a veríme, že prežijú s nami príjemné prázdninové chvíle. 


S pozdravom 


Mgr. Julián Krull, PhD., v. r. 
riaditeľ CVČ - JUNIOR

